《沧洲》
明代·唐之淳

雪河浮长冰，沿转见绝岸。人烟市集稀，灯火舟楫乱。

渔人扣舷市，篙子中夜饭。水宿有常程，回首岁月晏。

龙卧江海泠，石出梁路断。晶荧云表星，惨切烟际雁。

驿鼓咽不舒，天鸡晓相唤。乡山梦中来，涂回未能半。

作者简介：（1350—1401）明浙江山阴人，名愚士，以字行。唐肃子。建文二年，以方孝孺荐，为翰林侍读，与孝孺俱领修书事。旋卒。有《唐愚士诗》。